text: সারিন্দা হলো লুটে বা বেহালার অনুরূপ একটি তারযুক্ত ভারতীয় লোক বাদ্যযন্ত্র। এটি ধনুকাকৃতির ছড় দ্বারা বাজানো হয় এবং এতে দশ থেকে ত্রিশটি তার থাকে। মূল কাঠামোর প্রশস্ত অংশ দুপাশে বেশ চাপা থাকে, ওপরে থাকে চামড়ার ছাউনি এবং বাকি অংশ দন্ডাকৃতির। এটি মেঝেতে লম্বালম্বীভাবে ঝোঁকে বসে বাজানো হয়।
  
  সরিন্দা'র উৎপত্তি "ধোদ্রো বানাম" নামে উপজাতিদের এক ধরণের বেহালা বাদ্যযন্ত্র থেকে বলে মনে হয়, যা মধ্য, উত্তর-পশ্চিম এবং পূর্ব ভারতে পাওয়া যায়। এটি পশ্চিমবঙ্গ, বিহার এবং ওড়িশার সাঁওতাল উপজাতিদের সংস্কৃতি এবং ধর্মের একটি গুরুত্বপূর্ণ উপকরণ।
  
  সারেঙ্গি সারিন্দার একটি প্রশাখা। শিখ গুরু অর্জান দেব শিখ ভক্তিমূলক সংগীতে সারিন্দার পরিচয় করিয়েছিলেন এবং জনপ্রিয় করেছিলেন।
  
  ভারতের বেশ কয়েকটি জাতিগোষ্ঠী, উদা: বাংলার বাউল, পাঞ্জাবি সম্প্রদায়, রাজস্থান, আসাম এবং ত্রিপুরার লোক শিল্পীরা তাদের ঐতিহ্যবাহী সংগীত এবং নৃত্যে সরিন্দা ব্যবহার করেন। এটি কোনও একক বা দলবদ্ধ লোকসঙ্গীত গায়কদের জন্য অদ্বিতীয় সঙ্গী।
  
  আরো দেখুন
  সারেঙ্গি, সারিন্দা'র অনুরূপ বাদ্যযন্ত্র
  বেহালা, ধনুক তন্তুর সম্মিলনে সুর সৃষ্টি করা বাদ্যযন্ত্র
  
  বহিঃসংযোগ
  
  সারিন্দা - বাংলাপিডিয়া
  ধোদ্রো বানাম সম্পর্কে অনুচ্ছেদ
  বাদ্যযন্ত্রের বিশ্বকোষে সারিন্দা'র প্রবেশ
  
  বিষয়শ্রেণী:তারবিশিষ্ট বাদ্যযন্ত্র 
  বিষয়শ্রেণী:বাদ্যযন্ত্র
  বিষয়শ্রেণী:ভারতীয় বাদ্যযন্ত্র
  বিষয়শ্রেণী:লোকসঙ্গীত
title: সারিন্দা